Belvju
Belvju (angl. Bellevue ) – greitai augantis miestas Kingo apygardos rytuose, Vašingtono valstijoje (JAV). Gyvena 122,3 tūkst. gyventojų (2010 m. duomenys). Bellevue iš prancūzų k. išsiverčia kaip 'gražus vaizdas'. Miesto centras sparčiai keičiasi ir dabar yra antras pagal dydį Vašingtono valstijoje, jame dirba apie 35 000 darbuotojų ir gyvena apie 5 000 gyventojų. Netoliese, Redmonde, įsikūrusi „Microsoft“ būstinė. Miestas turi tiesioginį susisiekimą greitkeliais su Sietlu, todėl čia savo būstines ar filialus yra įkūrusios įvairios komercinės įmonės, dauguma jų – IT srities bendrovės, veiklą pradėjusios XX a. 10-ajame dešimtmetyje.